钦定古今图书集成/明伦汇编/闺媛典/第140卷 > 羊懋妻吴莲
## 钦定古今图书集成/明伦汇编/闺媛典/第140卷 > 羊懋妻吴莲

按《邵武府志》：“吴莲，大竹黄坂墟吴清女也。年十七归
羊懋。甫三岁懋亡，前室遗子震甫四岁，吴抚之如己
出。族人利其家者逼改嫁，吴抱震痛哭，引刀截发誓
死。迫者知不可夺，乃止。是后绝戚属，不与往来，一二
鸦鬟供薪水而已。虽釜不待爨，绩纺必尽。妇工辛苦
万状，训震补邑庠生。年六十二卒。”